Loimaan Korikonkarit

Loimaa Bisons 

entinen nimi oll

Loimaan Korikonkarit (lyhyemmin LoKoKo) on vuonna 1964 perustettu loimaalainen koripalloseura.http://www.loimaankorikonkarit.fi/asiakirjat/laatukasikirja.pdf  Sen edustusjoukkue pelasi vuodet 2011–2016 Korisliigassa nimellä Bisons Loimaa, joka osallistui myös EuroCupiin ja VTB United-liigaan. Bisons keräsi pääsarja-aikanaan julkisuutta nimekkäillä pelaajaostoilla ja toisaalta talousvaikeuksillaan. Keväällä 2021 Bisons nousi viiden vuoden tauon jälkeen takaisin Korisliigaan.

 Historia 
Loimaan Korikonkarit nousi ensimmäisen kerran historiassaan I-divisioonaan kaudeksi 2008–2009. Ensimmäisellä divisioonakaudellaan joukkue pääsi pudotuspeleihin saakka, joissa sen tie katkesi vasta välierissä. Keväällä 2011 Korikonkarit nousi Korisliigaan voitettuaan I-divisioonan viidennessä finaalissa Lapuan Korikobrat.

 Bisons Korisliigassa (2011–2016)
Noustuaan Korisliigaan seuran edustusjoukkueen nimeksi vaihdettiin sponsorointisyistä Nilan Bisons. Tätä ennen seura oli hankkinut urheilujohtajaksi Aleksi Valavuoren, joka kuitenkin erosi tehtävästään lokakuun alussa 2011. Seura eteni heti ensimmäisellä kaudellaan Korisliigan loppuotteluun, jossa se kohtasi Joensuun Katajan. Loppuottelusarja päättyi Bisonsin 3–1-otteluvoittoihin.

Kaudella 2012–2013 Bisons jäi LiigaCupissa hopealle hävittyään Tampereen Pyrinnölle 78–73. Korisliigassa Bisons haki lopulta toisen perättäisen Suomen mestaruutensa voittamalla finaalisarjan viidennessä osaottelussa KTP:n 85–67.

Kaudella 2013–2014 Bisons sai villin kortin Eurocupiin ja joutui siirtämään kyseisen sarjan kotiottelunsa pääkaupunkiseudulle. Bisons saavutti kymmenessä Eurocupin alkulohkopelissään viisi voittoa, mutta putosi jatkopeleistä niukimmalla mahdollisella, yhden koripisteen, erolla.
Korisliigassa Bisons sijoittui runkosarjassa toiseksi. Joukkue kuitenkin hävisi Joensuun Katajalle viidennessä välieräottelussa, ja saavutti lopulta pronssia voitettuaan KTP:n 84–76.

Nimisponsori Nilanin kanssa sopimus päättyi keväällä 2014. Kaudella 2014–2015 joukkue alkoi pelata nimellä Bisons Loimaa. Joukkue hyväksyttiin jälleen Eurocupiin, josta se kuitenkin luopui saatuaan osallistumisoikeuden VTB United Liigaan. Bisons jäi 16 joukkueen sarjassa sijalle 13. Joukkue onnistui silti voittamaan mm. Lokomotiv Kubanin, mikä noteerattiin "seurahistorian kenties komeimmaksi voitoksi". Korisliigassa Bisons selvitti jälleen tiensä mitalipeleihin ja saavutti hopeaa hävittyään viidennessä finaalipelissä Joensuun Katajalle 88–85.

Helmikuussa 2016 Bisons-osakeyhtiön johto ilmoitti edustusjoukkueella olevan jonkin verran talousongelmia ja antoi pelaajilleen luvan neuvotella alustavasti siirtymisestä muihin seuroihin.http://yle.fi/urheilu/bisons_vakavissa_talousongelmissa_-_jopa_loppukausi_vaakalaudalla/8642181http://yle.fi/urheilu/kansainvaliset_ottelut_bisonsin_murheenkryynina_-_pitaako_meidan_vain_pysya_kotoisessa_koripalloliigassa/8643294 Joukkue karsi paljon pelaajistoaan,http://yle.fi/urheilu/bisonsin_loppukausi_korisliigassa_edelleen_uhattuna__joukkue_luopui_tahtipelaajastaan/8694658 päätti luopua seuraavasta kaudesta lähtien kansainvälisistä sarjoista, kääntyi sponsoriensa puoleen ja kutsui pelaajia joukkueeseen kulukorvauskorvauksellahttp://yle.fi/urheilu/bisonsin_oma_paaoma_menetetty_hatapaketti_syoty_-_toivoa_on_silti/8703316. Kilpauransa päättänyt jääkiekkoilija Teemu Selänne omistaa Bisonsin osakkeista viisi prosenttia.http://yle.fi/urheilu/bisons_jattanyt_osaomistaja_selanteen_rauhaan_-_fiilikset_ovat_sellaiset_etta_on_fifty-fifty_-tilanne/8661991

Toukokuussa 2016 Bisons ilmoitti hakevansa liigalisenssiä seuraavalle kaudelle. Joukkueen lisenssin saanti ja rahoitusjärjestelyt olivat ristiin ehdollisia.http://www.loimaanlehti.fi/2016/05/bisons-hakee-liigalisenssia/ Kesäkuussa Koripalloliiton liittohallitus ei sarjalisenssiyksikön esityksen mukaisesti hyväksynyt Bisonsin sarjalisenssihakemusta, koska sopimusyhteisö Bisons BC Oy ei täyttänyt vaadittuja velvoitteitaan määräaikaan eli toukokuun loppuun mennessä eikä vielä kolme viikkoa ajankohdan jälkeen kestäneiden neuvottelujen jälkeenkäänhttp://yle.fi/urheilu/3-8973715. Liitto tarjosi Bisonsille paikkaa II-divisioonasta, mihin se ei ensi kädeltä suostunuthttp://yle.fi/urheilu/3-8973637http://www.loimaanlehti.fi/2016/06/bisons-ei-saanut-lisenssia-korisliigaan/.

 Aika divareissa 2016–2021 
Joukkue tippui talousvaikeuksien takia kaudeksi 2016–2017 II-divisioonaan. LoKoKo Bisons -nimellä pelannut ja useilla jenkkivahvistuksilla operoinut joukkue voitti kaikki kauden 20 otteluaan ja nousi nousukarsintojen kautta valtakunnalliseen I-divisioonaan, jossa se pelaa kaudella 2017–2018.
http://www.lokoko.fi/yleinen/lokoko-bisons-pelaa-kakkosdivarissa-ensi-kaudella/http://www.loimaanlehti.fi/2016/08/lokoko-bisons-lahtee-kakkosdivariin/https://www.is.fi/koripallo/art-2000001945543.htmlhttp://www.basket.fi/sarjat/sarjan_etusivu/?season_id=93521&league_id=36#mbt:2-500$t&0=6  Kaudella 2020–2021 LoKoKo Bisons pääsi juhlimaan miesten Divisioona A:n mestaruutta. Bisons nousi voiton myötä takaisin Korisliigaan viiden vuoden tauon jälkeen.

Tunnustukset
Vuoden 2013 Urheilugaalassa Bisons palkittiin vuoden urheilumarkkinointiteosta. Lounais-Suomen Urheilugaalassa puolestaan Bisons valittiin vuoden varsinaissuomalaiseksi joukkueeksi.

Henkilökohtaiset palkinnot

Korisliigan vuoden valmentaja
 Greg Gibson – 2012
Korisliigan finaalien MVP
 Jeb Ivey – 2012, 2013
Korisliigan vuoden ulkomaalaisvahvistus
 Jeb Ivey – 2012
 Martin Zeno – 2013
Korisliigan paras kuudes pelaaja
 Ville Mäkäläinen - 2014

Korisliigan vuoden kehittynein pelaaja
 Matti Nuutinen – 2012
Korisliigan vuoden puolustuspelaaja
 Tuukka Kotti - 2014, 2016
Vuoden koripallojohtaja
 Ari Hannula – 2013

 Lähteet 

 Aiheesta muualla 
LoKoKo:n kotisivut
Bisonsin kotisivut
 Taatila, Hippo: Loimaalaisen liigakoripallon historian lyhyt oppimäärä 

Luokka:Suomalaiset koripalloseurat
Luokka:Loimaalaiset urheiluseurat